
PËR DELEGIM TË KOMPETENCAVE 

Në zbatim të nenit 28 dhe nenit 29, të ligjit nr. 44/2015, “Kodi i Procedurave Administrative i Republikës së Shqipërisë”, të vendimit të Këshillit të Ministrave nr. 58, datë 29.1.2004, “Për organizimin e Drejtorisë së Sigurimit të Informacionit të Klasifikuar”, neni 26 i rregullores së brendshme të Drejtorisë së Sigurimit të Informacionit të Klasifikuar, miratuar me urdhrin e Kryeministrit nr. 1, datë 14.1.2015, “Për miratimin e rregullores së brendshme të Drejtorisë së Sigurimit të Informacionit të Klasifikuar (DSIK)”, i ndryshuar,

URDHËROJ:

1. Delegimin e kompetencave që lidhen me procedurat e verifikimit të sigurisë së individëve që aplikojnë për CSP dhe operatorëve ekonomikë që aplikojnë për CSI, z. Mark Ndreca me detyrë, drejtori i Drejtorisë së Vetting-ut dhe Sigurimit Industrial.
2. Autorizoj z. Ndreca të kryejë veprimet si më poshtë:
a) Të firmosë shkresat drejtuar autoriteteve verifikuese për verifikimin e sigurisë;
b) Të firmosë shkresat me të dhënat e operatorëve ekonomikë të certifikuar përshtat-shmërish drejtuar autoriteteve kontraktore;
c) Të firmosë shkresat për përditësimin e rekordeve të operatorëve ekonomikë të certifikuar përshtatshmërish drejtuar autoriteteve kontraktore dhe operatorëve ekonomikë;
d) Të firmosë shkresat përcjellëse për dërgimin e CSP tek institucionet shtetërore.
3. Ky urdhër do të jetë në fuqi deri në datën 31.12.2019.
4. Z. Ndreca nuk mund t’i nëndelegojë këto kompetenca.
5. Për zbatimin e këtij urdhri ngarkohet z. Mark Ndreca, drejtor i Drejtorisë së Vetting-ut dhe Sigurimit Industrial dhe Arkiv/Protokolli i DSIK-së.
6. Ky urdhër hyn në fuqi menjëherë dhe do të botohet në Fletoren Zyrtare.

DREJTORI
Dorian Tola

